61' 



Stanje naše blagajne nije nepovoljno i ako su ove godine na nju 

 radi izdavanja „Prirode" znatno veći zahtijevi postavljeni. Što se ovoga 

 popularno-naučnoga časopisa tiče, na žalost mi valja spomenuti, da je 

 odziv pretplatnika minimalan; uplaćene pretplate 'edva da pokrivaju samu 

 ekspediciju lista. No uza sve to kani odbor izdavanje lista nastaviti, što 

 i ja kao blagajnik posvema odobravam, jer društvo time ispunja obvezu 

 sadržanu u § 5. b) društvenih pravila, a i moralnu obvezu spram članova 

 nestručnjaka, kojima će možda strogo znanstvene rasprave u „Glasniku" 

 nešto suhoparna lektira biti. Ima u ostalom pouzdane nade, da će broj 

 pretplatnika naše „Prirode" skoro znatno narasti, čim se interes za list 

 u širim slojevima probudi i čim ga kr, zem. vlada preporuči za nabavu 

 djacima srednjih škola. Naša je molba u tom pogledu već predana, a ne 

 bez razloga možemo očekivati, da će ju kr. zem. vlada povoljno riješiti. 

 No sve da bi i troškovi oko izdavanja „Prirode" i nadalje nadmašivali 

 prihod od njezinih pretplata, držim ipak, da se izdavanjem „Prirode" može 

 nastaviti, sve dok društvene financije to ikako dozvoljavaju, jer mi nijesmo 

 privredno društvo, kojemu je zadaća sticati imetak, već imamo naše 

 plemenite društvenim pravilima odredjene svrhe. A da te postignemo,, 

 smijemo i moramo upotrijebiti sva financijalna sredstva, kojima raspo- 

 lažemo. 



Dozvolite mi gospodo, da Vam sada pročitam društvenu bilancu 

 kao i račun gubitka i dobitka (Vidi prilog!). Iz ovoga proizlazi, da naša 

 blagajna zlo ne stoji, što i ove brojke dokazuju: Dne 1. lipnja 1911., kad 

 sam blagajnu preuzeo, imali smo gotovinu od K 306"25, danas (31. XII. 

 1911.) iznašaju naša raspoloživa sredstva K 1769-85, i to u blagajni K 183-54, 

 u tekućem računu kod mjenjačnice prve hrv. štedionice K 163-00, u ček- 

 računu kr. ug. poštanske štedionice K 208-77, a uloženo na uložnici br. 

 163.734 prve hrvatske štedionice K 1214-54. Razumije se samo sobom, da 

 osim toga imamo nedirnutu temeljnu glavnicu investiranu u vrijednosnim 

 papirima u nominalnoj vrijednosti od K 7.300- — i Fres 500*—, koji se na- 

 laze u pohrani kod mjenjačnice I. hrv. štedionice, te kiauzuliranu uložnicu 

 iste mjenjačnice vrhu K 2.222- — . 



Da je u blagajničkom poslovanju povoljni rezultat polučen, to imamo 

 pripisati u prvu ruku tome, što su utjerane neke stare tražbine, a za tim 

 i tome, što smo uvijek nastojali upravne troškove što više sniziti, u opće 

 uvesti štednju na svim nuzgrednim područjima, da nam za naše glavne 

 svrhe što više sredstava preostane. Na blagajničko poslovanje je povoljno 

 utjecalo i to, što je H. P. D. ove godine pristupilo ček-prometu kr. ug. 

 poštanske štedionice, 



Kr. zem. vlada subvencijonirala je i ove godine izdavanje Glasnika 

 sa 1000 K, a uzdržavanje zvjezdarnice sa 500 K, na čemu joj i na ovome 

 mjestu hvalu izričemo. 



Svršavajući umoljavam slavnu glavnu skupštinu, da izvoli nakon 

 izvještaja gg. revizora meni kao i cijelom odboru za blagajničko poslo- 

 vanje u god. 1911. podijeliti apsolutorij. 



